በዳይመንድ ሊጉ ኢትዮጵያውያን አልቀናቸውም
ሰባተኛ ዙር የዳይመንድ ሊግ ውድድር በሳምንቱ መጨረሻ በአሜሪካ ዩጂን ከተማ በተለያዩ ርቀቶች ሲካሄድ ኢትዮጵያውያን አትሌቶች ድል አልቀናቸውም። በተለይ ተጠባቂ በነበረውና በርካታ ስመጥር አትሌቶችን ባሳተፈው የሴቶች ሦስት ሺ ሜትር ውድድር ኢትዮጵያውያን አትሌቶች ሰፊ የማሸነፍ ዕድል ቢሰጣቸውም ውጤቱ ግን የተገላቢጦሽ ሆኗል። ያልተጠበቁ አትሌቶች ከፊት
ሲሆኑ ተጠባቂዎቹ ወደኋላ
በቀሩበት በሴቶች መካከል
የተካሄደውን የሦስት ሺ
ሜትር ውድድር ትውልደ
ኢትዮጵያዊቷና ለኔዘርላድ የምትሮጠው
ሲፋን ሃሰን ቀዳሚ
ሆና አጠናቃለች። አትሌቷ
ውድድሩን ለማጠናቀቅ የወሰዳባት
ሰዓት 8 ደቂቃ ከ18
ሴኮንድ ከ49 ማይክሮ ሴኮንድ ሆኗል።
ይህም የግሏና የውድድሩ
የዓመቱ ምርጥ ሰዓት
ሆኖ ተመዝገቧል። አትሌቷ ከቀናት በፊት
በሰሜን አፍሪካዊቷ አገር
ሞሮኮ ርዕሰ መዲና
ራባት በተካሄደው የዳይመንድ
ሊጉ ስድስተኛው ዙር
የ1ሺህ 500 ሜትር ሴቶች ውድድር
አሸናፊዋን ገንዘቤ ዲባባ
ተከትላ በሁለተኝነት ውድድሩን
ማጠናቀቋ ይታወሳል። የሦስት ሺ ሜትር
ውድድሩን ሲፋንን ተከትላ
ጀርመናዊቷ ኮንስታንዜ ሃልፈን
ሁለተኛ ወጥታለች። 8 ደቂቃ ከ20 ሴኮንድ ከ07 ማይክሮ ሴኮንድ ውድድሩን
ጨርሳ የገባችበት ሰዓት
ሆኗል። ኢትዮጰያዊቷ አትሌት
ለተሰንበር ግደይ ሦስተኛ
ሆና አጠናቃለች። ውድድሩን
ለማጠናቀቅ የወሰደባት ሰዓትም
8 ደቂቃ ከ20
ሴኮንድ ከ27 ማይክሮ ሴኮንድ ነው፤
ይህም የሯሷ ምርጥ
ሰዓት ሆኖ ተመዝግቦላታል። በውድድሩ ሰፊ የማሸነፍ
ግምት አግኝታ የነበረችው
ኢትዮጵያዊቷ አትሌት ገንዘቤ
ዲባባ አራተኛ ስትሆን
8 ደቂቃ ከ21
ሴኮንድ ከ29 ማይክሮ ሴኮንድ የገባችበት
ሰዓት ሆኗል። ገንዘቤ ከቀናት በፊት
ሞሮኮ ርዕሰ መዲና
ራባት በተካሄደው የዳይመንድ
ሊጉ ስድስተኛው ዙር
የ1ሺህ 500 ሜትር ሴቶች ውድድር
3 ደቂቃ ከ55
ሴኮንድ ከ47 ማይክሮ ሴኮንድ በሆነ
ሰዓት ቀዳሚ ሆና
ማጠናቀቋ ይታወሳል። አትሌት ገንዘቤ እ.አ.አ በ2015
በፈረንሳይ ሞናኮ በተካሄደ
የዳይመንድ ሊግ የ1
ሺህ 500 ሜትር ውድድር
3 ደቂቃ ከ50
ሴኮንድ ከ8 ማይክሮ
ሴኮንድ በመግባት በርቀቱ
የዓለም ክብረ ወሰን
ባለቤት መሆኗም አይዘነጋም። በውድድር ዓመቱ የአምስት
ሺ ሜትር ውድድርን
በበላይነት ተቆጣጥራ የቆየችውንና በ8 ደቂቃ
ከ23 ሴኮንድ ከ60
ማይክሮ ሴኮንድ የሦስት
ሺ ሜትሩ የዓመቱ
ፈጣን ሰዓት ባለቤት
የነበረችው ኬንያዊቷ ሄለን
ኦቢሪ በዩጂን ስድስተኛ
ሆና አጠናቃለች። ኢትዮጵያውያኑ ፋንቱ ወርቁ
ዘጠነኛ፤ሰንበሬ ተፈሪ
አስራ አንደኛ፤ ሃዊ
ፈይሳ አስራ ሦስተኛ
ሆነዋል። ከረጅም ጊዜ
ጉዳት በኋላ ወደ
ውድድር ተመልሳ የመጀመሪያ
ፉክክሯን ያደረገችውም የኦሊምፒክና የዓለም ቻምፒዮኗ
ዓለም የ10 ሺህ ሜትር ክብረ
ወሰን ባለቤቷ ኢትዮጵያዊት አትሌት አልማዝ
አያና ውድድሩን 18ተኛ በመሆን አጠናቃለች። አልማዝ አያና ከሁለት
ዓመት ቀድሞ በህንዱ
ደልሂ ግማሽ ማራቶን
ከተሳተፈች በኋላ በውድድሮች
ላይ ሳትሳተፍ መቋየቷ
ይታወሳል። ውጤቷ ባያምርም
አትሌቷ ከረጅም ጊዜ
የጉዳት ቆይታ በኋላ
ተመልሳ ያሳየቸው አቋም
ለቀጣይ ውድድር ተስፋ
የሚሰጥ መሆኑን በርካቶች
ተስማምተውበታል። የሦስት ሺ ሜትር
ፈጣን ሰዓት 8 ደቂቃ ከ06 ሴኮንድ ከ11ማይክሮ
ሴኮንድ ሆኖ መመዝገቡ
ይታወቃል። የሰዓቱ ባለቤትም
ቻይናዊቷ ጁዋንግ ዋንግ
ስትሆን ያስመዘገበችውም እኤአ
1993 ላይ በተካሄደ
ውድድር ነው። ጠንከር ያለ ፉክክር
የተስተዋለበትና በወንዶች
መካከል የተካሄደው የሁለት
ማይል ውድድር በዩጋንዳዊው አትሌት ጆሹዋ
ቼፕቴጊ ቀዳሚነት መቋጫውን
አግኝቷል። አሜሪካዊው ፖል
ቺሊሞ ሁለተኛ ሲሆን
ኢትዮጵያዊው አትሌት ሰለሞን
ባረጋ ደግሞ ሦስተኛ
ሆኖ ገብቷል። ውድድሩን
ለማጠናቀቅ የወሰደበት ሰዓትም፤8ደቂቃ ከ08 ሴኮንድ ከ69 ማይክሮ ሴኮንድ የገባበት
ሰዓት ሆኖ ተመዝገቧል። ሰባተኛ ዙር የዳይመንድ
ሊግ ውድድር ሌላኛው
መርሐ ግብርም በሴቶች
መካከል የተካሄደው የስምንት
መቶ ሜትር ውድድር
ነው። ውድድሩም፤ከፆታዊ ጉዳይ
ጋር በተያያዘ ከዓለም
አቀፍ አትሌቲክስ ፌዴሬሽን
(አይኤኤኤፍ) ጋር
ውዝግብ ውስጥ የቆየችውና
በመጨረሻ ወደ ውድድር
የተመለሰችው ደቡብ አፍሪካዊቷ
አትሌት ካስተር ሴሜኒያ
አሸናፊነት መቋጫውን አግኝቷል።
የሁለት ኦሎምፒክና ሦስት
የዓለም ሻምፒዮና ባድል
የሆነችው ሴሜኒያ፤ በስምምንት
መቶ ሜትር ለአራተኛ
ጊዜ ያለመሸነፍ ጉዞዋን
በማስቀጠሏም አድናቆትን አግኝታለች። በዚህ ርቀት
ጥሩ ብቃት በማሳየት
ላይ የምትገኘው ሀብታም
ዓለሙ አምስተኛ ደረጃን
ይዛ አጠናቃለች። በአፍሪካ፣ አውሮፓ፣ እስያና
ሰሜን አሜሪካ በሚገኙ
14 ከተሞች የሚካሄደው
የ2019 የዳይመንድ ሊግ
ውድድር ለስምንተኛ ጊዜ
በስዊዘርላንድ ሉዛን የፊታችን
ዓርብ ይካሄዳል። ውድድር
በቀጣይም፤በሞናኮ፤ ለንደን፤በርሚንግሃም ኸፓሪስና ዙሪክ
ቀጥሎ በጳጉሜ መጀመሪያ
በቤልጂየም መዲና ብራሰልስ
በሚካሄደው ውድድር የሚጠናቀቅ
ይሆናል። የዓለም አቀፉ አትሌቲክስ
ፌዴሬሽኖች ማህበር በዘንድሮው
የዳይመንድ ሊግ ውድድር
በአጠቃላይ የስምንት ሚሊዮን
ዶላር የገንዘብ ሽልማት
ማዘጋጀቱ ይታወሳል። በሁለቱም
ጾታዎች በተመሳሳይ በ16
የተለያዩ የውድድር ዓይነቶች
በእያንዳንዱ ርቀት የአጠቃላይ
አሸናፊ የሚሆኑ አትሌቶች
የ50 ሺህ ዶላርና
የዳይመንድ ሽልማት ያገኛሉ።
ከዚህም በተጓዳኝ በእያንዳንዱ የዳይመንድ ሊግ ውድድር ላይ የ100 ሺህ ዶላር ሽልማትም ተዘጋጅቷል። በተጨማሪም በእያንዳንዱ ርቀት አሸናፊ የሚሆኑ አትሌቶች ከመስከረም 17 እስከ 26 ቀን 2012 ዓ.ም በኳታር መዲና ዶሃ ለሚካሄደው 17ኛው የዓለም አትሌቲክስ ሻምፒዮና ያለማጣሪያ የሚያልፉ ይሆናል። አዲስ ዘመን ሰኔ
25/2011 